Alternácia (jazykoveda)

Alternácia (striedanie fonických prvkov) je fonologický (morfonologický) jav, pri ktorom ide o vplyv morfémy na fonému. Je to zámena fonémy v rámci morfémy inou fonémou alebo spojením foném. Na rozdiel od neutralizácie sú pri alternácii zmeny fonických prvkov vynútené nie zvukovým, ale významovým okolím. Napríklad pri tvorení názvov mláďat nastávajú v slovenčine zmeny spoluhlások t, d, n, l, k, ch, h, g na ť, ď, ň, ľ, č, š, ž, dž (kvet/kvieťa, had/háďa, žena/žieňa, vyžla/výžľa, vlk/vĺča, mucha/múša, striga/strídža).
Alternácie sú nekombinačné (voľné) zmeny fonických prvkov. Podľa druhu alternujúcich foném sa rozdeľujú na:
 vokalické
 konsonantické
 vokál/konsonant

Jazykoveda